**CONSECUENCIAS DA PRIMEIRA GUERRA MUNDIAL**

**A ORGANIZACIÓN DA PAZ: A CONFERENCIA DE PAZ DE PARÍS.**

Unha vez asinado o armisticio (11 horas do 11-11-1918) que poñía fin ós enfrontamentos armados, en xaneiro do ano 1919 inaugurouse en París a conferencia que tiña que regular as condicións da paz. Os principios que inspiraron a conferencia foron os 14 puntos que o presidente Wilson proclamara en xaneiro do ano 1918.

**A toma de decisións**

. **Os países vencidos na guerra serán os grandes ausentes** neste foro de discusión xa que foron excluídos das negociacións.

Pese a presenza de + de 20 países, **as decisións importantes corresponderanlles aos catro grandes**: o británico Lloyd George, o norteamericano Wilson, o francés Clemenceau e o italiano Orlando.

As bases de discusión dos futuros tratados de paz eran as expostas nos “catorce puntos de Wilson” que ditaban:

1**.- Relacións libres e transparentes e a necesidade do desarme internacional**

**2.- o principio das nacionalidades**, isto é, a salvagarda e o respecto da independencia e da integridade territorial dos diferentes Estados.

3.- a necesidade **dun organismo internacional que velara pola paz e a seguridade colectiva**, ou sexa, a urxencia da creación da **Sociedade de Nacións.**

**14 PUNTOS DE WILSON:**

|  |  |  |
| --- | --- | --- |
| **Relacións libres e transparentes** | **Principio de nacionalidades** | **Formación da Sociedade de Nacións** |
| 1. Desarme 2. Transparencia da Diplomacia (non ós tratados secretos...) 3. Liberdade dos mares 4. Redución das barreiras aduaneiras | 1. Dereito dos pobos ou nacións a constituírse como Estados:   Posibilitaba a aparición de novos estados en Europa:  -Estado polaco  -Iugoslavia  -Hungría  -Países bálticos....  Ademais de plena soberanía de Bélxica e a devolución de Alsacia e Lorena a Francia | A S.D.N. debe crearse como un organismo para regular as relacións entre os Estados desde o Dereito Internacional  (Un foro onde debater os problemas entre os países, sen secretos e que permitiría o diálogo entre as nacións evitando así posibles confrontacións).  É o antecedente da ONU. |

**Os Tratados de Paz**

Os tratados de paz que naceron da Conferencia de Paz de París foron cinco e cada un deles asinouse nunha localidade próxima a París e con cada un dos países perdedores da guerra.

En todos os tratados de paz vanse tratar esencialmente tres aspectos:

1. **O desarme e o desmantelamento militar** dos países vencidos**,**
2. **As cesións territoriais** que teñen que cumprir
3. **As reparacións de guerra** que terán que satisfacer aos Aliados.

**Tratado de Versalles** 1919. Impóñense a Alemaña as seguintes cláusulas.

|  |  |  |
| --- | --- | --- |
| **Perda de colonias e de territorio en Europa** | **Pago de reparacións de guerra** | **Intervención en territorio alemán** |
| **-**As súas colonias en África pasan a ser mandatos controlados por Francia e Gran Bretaña.  -As de Asia: a Xapón, Nova Zelandia e Australia  -En Europa: cede a Polonia o corredor de Dantzig.  Eumen e Malmedy a Bélxica  Alsacia e Lorena a Francia  Sudetes a Checoslovaquia | Mediante a cláusula:  ”Delito de guerra”  Alemaña comprométese  (pola forza) a pagar  reparacións de guerra.  En 1921 cifrouse en  132.000 millóns de  marcos ouro a  pagar en 42 anualidades.  Antes os alemáns foron  obrigados a entregar  navíos mercantes, maquinaria, gando, carbón..  \*\*\*\* | **A rexión do Sarre será administrada pola SDN e o seu carbón explotado por Francia**  A marxe esquerda do Rin:  parte ocupada e logo desmilitarizada |

**- Neutralización militar.**

O exército alemán queda reducido a 100.000 homes e desmilitarízase o Rhin. Con este requisito pretendíase evitar unha nova ofensiva militar alemá.

**- Prohibición da unión de Alemaña con Austria**, para evitar calquera tentación de reconstruír a Gran Alemaña.

**OUTROS TRATADOS DOS ALIADOS**

|  |  |  |  |
| --- | --- | --- | --- |
| **TRAT. SAINT GERMAIN. 1919** | **TRAT. TRIANON**  **1920** | **TRAT. SÉVRES**  **1920** | **T. NEUILLY**  **1920** |
| **Con Austria** | **Con Hungría** | **Con Turquía** | **Con Bulgaria** |
| **Fin do Imperio:**  **5 Estados Indep**:  Austria  Hungría  Checoslovaquia  Polonia  Iugoslavia  **Prohibición de unión con Alemaña.** | **Cede territorios a:**  Checoslovaquia  Iugoslavia  Romanía | **2 Estados Indep.:**  Irak  Palestina  **Cede territorios a:**  Italia  Exipto | **Cede territorios a**:  Grecia  Iugoslavia |
| **NEUTRALIZACIÓN MILITAR** | | | |

**O nacemento da Sociedade de Nacións (SdN)**

En París creáronse as bases dunha nova organización, a Sociedade de Nacións (SdN), que tería como obxectivos principais **garantir a paz e a seguridade colectiva, e fomentar a colaboración e a cooperación internacionais**.

A sede deste organismo fixouse en Xenebra, e o seu organigrama institucional quedou establecido en dous organismos: a ***Asemblea Xeral***, da cal formaban parte todos os Estados membros, e un ***Consello*** integrado polas potencias gañadoras da guerra (Estados Unidos, Francia, Gran Bretaña, Italia e Xapón) e por catro membros máis elixidos periodicamente pola Asemblea.

A SdN quedou encargada de supervisar o cumprimento dos tratados asinados en París, de garantir o desarmamento xeral, de protexer aos novos Estados nacidos a partir dos Tratados de Paz de París e de administrar os territorios que lles foran incautados a Alemaña (Danzing e Sarre) e a Turquía.

O impulsor da SdN fora o presidente dos Estados Unidos, Wilson, firme defensor da resolución de conflitos pola vía do acordo e da negociación. Pero os Estados Unidos non se integraron na SdN. A súa ausencia, así como a dos propios vencidos ou a da Rusia Soviética, illada do resto de países trala revolución comunista, converteu a Sociedade de Nacións nunha organización de vencedores da guerra pero carente de medios prácticos para impoñer as súas decisións.

**O LEGADO DA PRIMEIRA GUERRA MUNDIAL:**

- **Legado económico:**

|  |  |  |
| --- | --- | --- |
| **Perdas de poboación** | **Perdas materiais e de capital** | **Inicio da hexemonía mundial dos EE.UU** |
| 8´5 millóns de mortos na contenda  5 millóns de poboación civil: enfermidades, fame,  ataques... | Destrucións da guerra  Endebedamento dos países | USA a gran provedora de recursos, armas e capitais,  Converterase no centro económico e financeiro mundial |

**-Legado político**

|  |  |  |  |
| --- | --- | --- | --- |
| Fin dos imperios europeos | Extensión de réximes democráticos por Europa, nos países novos | Aparece o 1º sistema comunista: a URSS | Aparecen movementos autoritarios e antidemocráticos:  Fascismo e Nazismo |

**-Legado Social**

|  |  |  |
| --- | --- | --- |
| Extensión do sufraxio feminino e do papel da muller | En Europa Oriental:  Reformas agrarias: pequenos propietarios | Pola inflación:  desfavorécese a obreiros,  pequena e mediana burguesía:  radicalización social: Incremento do comunismo e do fascismo en Europa |

**Novo mapa europeo:**

|  |  |  |
| --- | --- | --- |
| **Novos países independentes** | **Disolución dos imperios** | **Ampliación de territorios** |
| . 7 novos países:  -**Finlandia**  **-Estonia**  **-Letonia**  **-Lituania**  **-Polonia**  **-Checoslovaquia**  **-Iugoslavia** | -**Separación de Austria e**  **Hungría**  -**Desaparición do Imperio ruso: Nacemento da URSS**  -**Fin do Imperio alemán** | **-Francia:** Alsacia e Lorena  **-Italia**:Triestre, Istria,  Dalmacia.  **Romanía,Grecia,Iugoslavia**  **Polonia:** reciben territorios dos perdedores. |

**1- CONSECUENCIAS DEMOGRÁFICAS E ECONÓMICAS:**

1.- A cifra de **mortos s**itúase en **case nove millóns**, practicamente todos europeos. Ademais, hai que engadir **seis millóns de eivados** e un elevado número de feridos. A isto haille que sumar a **mortalidade pola falta de alimentos**, das pésimas condicións de hixiene e da **epidemia de gripe, a gripe española**, do ano 1918.

2.- A Primeira Guerra Mundial significou tamén a **perda definitiva da hexemonía europea na economía mundial e a súa substitución por USA e Xapón.**

O conflito empobreceu os países belixerantes, sobre todo a Francia e a Alemaña, e ao mesmo tempo o potencial industrial europeo reduciuse drasticamente. No ano 1918, a situación financeira de Europa era gravísima**. Todos os países europeos estaban endebedados** tanto no interior (con empréstitos de guerra) coma no exterior (a través de préstamos contraídos sobre todo cos Estados Unidos).

Foron precisamente os **Estados Unidos** os **grandes beneficiarios da guerra**: a economía norteamericana converteuse en **líder das finanzas mundiais**. As súas **exportacións subiron** vertixinosamente e a súa **produción agrícola e industrial medrou de forma relevante**. O seu **produto interior bruto dobrouse** nos anos da guerra e **as súas reservas de ouro aumentaron vertixinosamente**. Ademais, a flota dos Estados Unidos substituíu á de Gran Bretaña como a gran distribuidora do comercio mundial, mentres **o dólar substituía á libra** esterlina como moeda nas transaccións internacionais.

A guerra beneficiou tamén ao **Xapón,** que aumentou de forma considerable a súa produción para facerlles fronte aos pedidos europeos, sobre todo de armamento. Foi a ocasión que aproveitou para **diversificar a súa produción industrial, modernizar as súas infraestruturas, ampliar os seus mercados e aumentar as exportacións.**

3.- Outra das consecuencias da Primeira Guerra será a desarticulación do sistema monetario internacional, o chamado Gold Standard, baseado no patrón ouro.

4.- Como consecuencia dos excesivos gastos por parte dos países que participaron na contenda aparecen uns altos índices de inflación que provocarán unha forte recesión económica internacional que durará ata ven entrada a década do 1920.

**2- CONSECUENCIAS SOCIAIS:**

A guerra cambiou profundamente a estrutura social dos países desenvolvidos. Por unha parte, xurdiron unha serie de **novos ricos** que se beneficiaran dos negocios da guerra (banqueiros, comerciantes, industriais,...). Pola contra, a **miseria** afectoulles sobre todo **aos asalariados**, que viron como a suba dos prezos reducía a súa capacidade adquisitiva.

Doutra banda, a hexemonía colonial europea comezou a ser contestada. Ao finalizar o conflito **moitos pobos colonizados**, conscientes da crise na que estaban sumidas as potencias colonizadoras europeas, agardaban un cambio da súa situación. As **súas aspiracións de independencia** foran animadas polos principios wilsonianos, e pola difusión das teorías leninistas sobre o dereito á autodeterminación.

Por último, a guerra outorgoulles ás **mulleres** un novo papel na sociedade. Ao final do conflito, as mulleres constituían o 35% da man de obra industrial de Alemaña e de Gran Bretaña. As mulleres **comezaron a se incorporar á actividade laboral**. Algúns signos externos amosaron a evolución feminina: os vestidos fixéronse máis curtos e máis cómodos, púxose de moda o costume de fumar, de conducir coches, de frecuentar os cafés ou de expresar libremente as súas opinións políticas nas convocatorias electorais. Así, a **emancipación feminina** converteuse nunha das grandes cuestións dos anos 20 en Europa.

\*\*\*\*Pago das reparacións de guerra por Alemaña

Cunha duras condicións, Alemaña quedaba imposibilitada para recuperarse economicamente e sufrirá un período de inflación galopante con moitos prexuízos para a poboación**.** En outubro de 2010, Alemaña liquidou o pago das reparacións de guerra impostas no Tratado (Hitler negouse a pagalas e en 1953 se emprazou o pago dos intereses dos bonos a 20 anos despois da súa futura unificación). Alemaña tardou pois case cen anos en pagar as débedas contraídas, ó final uns 337.000 millóns de euros.